Peame teadvustama olukorda, et Euroopas on poole kõhuga sees riik, kes on toime pannud erakordselt räigeid inimsusevastaseid tegusid kui ka mastaapseid rahvusvahelise õiguse rikkumisi ning eitab seda samas. Kui see nii jääb, siis ei keela ega välista miski seda riiki uuesti toime panna  analoogseid tegusid. Kui näiteks Saksamaa on ennast distantseerinud täielikult natsi-saksa riigist, on tunnistanud vigu, on tuhat korda vabandanud siis venemaa käitub vastupidiselt - ta samastab end Nõukogude Liiduga (on ametlikult tunnistanud ennast Nõukodgude Liidu õigusjärglaseks) ning vabandamise ning heastamise asemel õigustab tehtud kurja vabastaja oreooliga. Ent see on poolvale, kui mitte lausvale. Enamgi veel - ta on endiselt oma naabrite suhtes üleolev ja sarkastiline. Ta lihtsalt sünnitab kurja juurde  ja loob oma elanikkonnas pidevat valmidust astuda sõtta ülejäänud maailmaga.